Tojikistonda «aksilterror operatsiyasi» e’lon qilindi

Zakon.kz’ning Tojikiston rasmiy ma’lumotiga tayangan holda yozishicha, jinoyatchilar «xalqaro terrorchilik tashkilotlari ko‘magida mamlakatdan tashqarida qurol-yarog‘ va o‘q-dorilar olgan, shuningdek, terrorchilik hujumlari va boshqa provokatsiya harakatlar uchun xorijiy yollanma askarlarni jalb qilgan».
Magistral yo‘lda harakatlanishni tiklash uchun huquq-tartibot idoralari aksilterror operatsiyasini boshladi.
Ayrim ommaviy axborot vositalarining yozishicha, haqiqatda Rushon tumanida hukumat qo‘shinlari va Tog‘li Badaxshon muxtor viloyatining Xorug‘ yo‘lini to‘sib qo‘ygan aholi o‘rtasida to‘qnashuvlar bo‘lgan. To‘qnashuvlarda bir necha kishi jarohatlangani aytilmoqda.
14 may kuni Xorug‘ shahrida bir necha yuz kishi viloyat rahbari va shahar hokimining iste’fosini talab qilib mitingga chiqqan edi. Rasmiylar iste’fo masalasini ko‘rib chiqishdan bosh tortdi va namoyishchilarning harakatlari terrorizm sifatida baholanishini ta’kidladi.